  Туспуктэм: Удмуртиысь тӧролэн но кивалтэтлэн пресс-службазы Удмуртиысь инкуазь узырлыкъёсъя но инкуазез утёнъя министерстволэн «Удмуртлес» огазеяськонлэн автопарказ кран-манипуляторен выль груз нуллӥсь машина вуиз. Сое «Экология» йӧскалык ӵектос улсын бысьтӥзы. Со сярысь элькун тӧролэн но кивалтэтлэн пресс-службазы ивортӥз. «Та машина тылпу кысӥсьёслы нюлэсъёсмес тылпулэсь эшшо ӟечгес утьыны юрттоз. Кран-манипулятор нимысьтыз тӥрлыкъёсты ӧдӥг интыысь мукет интые ӝог вошъяны, озьы ик сик люкаськемъёсты утялтыны юрттэ. Со тылпу кысонэз ӧжытгес дыр ӵоже радъяны но сутскем музъемлэсь быдӟалазэ пичиятыны луонлык сётэ», - Денис Удалов, Удмуртиысь инкуазь узырлыкъёсъя но инкуазез утёнъя министр. Йӧскалык ӵектос ужан аръёс ӵоже «Удмуртлес» огазеяськонэ тылпу кысыны чаклам 73 машина но нюлэс утялтыны 16 машина вуиз. Туннэ нуналлы ужъюртлэн тылпу кысонъя вань 26 станциосыз техникаен, тӥрлыкен но ужасъёсын ванё каремын. Сикъёсын тылпу потэмез шараян понна музъемвыл командаос ужало, озьы ик чакланын авиациез уже куто. Тодэ вайытом, Удмуртиын тылпулэсь утиськонъя нимысьтыз режим кутэмын. Кышкытлыко вакыт элькунын 26-тӥ инвожоозь возиськоз. Тегъёс: нюлэс тылпу техника Удмуртия  